આવતીકાલ 25 ઓગસ્ટથી હાર્દિક પટેલ ઉપવાસ પર ઉતરવાનો છે. જો કે હજી સુધી હાર્દિક પટેલને ઉપવાસની જગ્યા માટે મંજૂરી મળી નથી. સમગ્ર મામલે હાર્દિક પટેલે મીડિયા સાથે વાત કરતા જણાવ્યું હતું કે જો મારી ધરપકડ કરવામાં આવશે તો હું જેલમાં ઉપવાસ કરીશ. હાર્દિકે જણાવ્યું કે કોર્ટનો આદેશ શિરોમાન્ય રહેશે અને જો મારે જેલમાં જવું પડશે તો હું જેલમાંથી ઉપવાસ કરીશ અને સત્યના માર્ગે લડાઈ લડીશ. હાર્દિકે જણાવ્યું કે હું કોઈના દબાણને વશ થઈને લડાઈ નહી છોડું.